אירינה קראש

אירינה קראש (באנגלית: Irina Krush; נולדה ב-24 בדצמבר 1983) היא שחמטאית אמריקאית בדרגת רב-אמן. אלופת ארצות הברית לשעבר לשחמט נשים (תואר בו זכתה שבע פעמים).

נכון ליוני 2019, קראש מדורגת במקום ה-47 בין השחמטאיות בעולם, ובמקום השני מבין האמריקאיות. מדורגת במקום ה-78 בדירוג הכללי בארצות הברית, לפי מד כושר.

==ביוגרפיה==

קראש נולדה באודסה, ברית המועצות (היום אוקראינה). היא הגיעה לארצות הברית כשהייתה בת 5, כאשר הגרה משפחתה לניו יורק, ובאותה שנה התחילה ללמוד שחמט. היא למדה בבית הספר על שם אדוארד מורו בברוקלין, שיש לו מסורת וקבוצה חזקה בשחמט.

בשנת 1998, כשהייתה בת 14, נהייתה קראש לשחקנית הצעירה ביותר הזוכה באליפות ארצות הברית לשחמט נשים, כשהשיגה התוצאה 8.5 נקודות מתוך 9. עם הזכייה באליפות ארצות הברית, הוציאה קראש סידרה של שני תקליטורי DVD, הקרויה "Krushing Attacks", בה היא מנתחת חלק ממשחקיה המוצלחים, ומנסה להגביר את פופולריות משחק השחמט בקרב ילדות.
קראש זכתה באליפות ארצות הברית לנשים עוד שש פעמים: ב-2007, 2010, 2012, 2013, 2014 ו-2015. בשנת 2004 היא הייתה שנייה אחרי ג'ניפר שחאדה.

בשנת 1999 אורגן דו-קרב בין אירינה קראש לבין טל שקד שהסתיים בתיקו.

קראש קבלה פרסום נוסף בשנת 1999, כאשר השתתפה במשחק הראווה המתוקשר בין קספרוב ל"עולם". המשחק, שאורגן על ידי חברת מיקרוסופט, התנהל באתר אינטרנט בו הקהל יכול היה להצביע על מהלך מטעם "העולם" מדי יומיים (לצדדים הייתה יממה אחת לבצע מהלך). המהלכים להצבעה הוצעו על ידי ארבעה שחקנים צעירים - אירינה קראש, אטיין בקרו, אליזבת פץ' ופלורין פלקאן - שהוזמנו על ידי המארגנים להדריך את הקהל. קראש תפסה פיקוד ובלטה מעל שלושת המדריכים האחרים, כשניתחה לעומק את המהלכים בבלוג האתר מדי יום. במהלך העשירי, הציעה קראש מהלך שהיה חידוש תאורטי, ונבחר על ידי "העולם", דבר שהגביר את הרמה הטכנית של המשחק.

בשנת 2001 היא זכתה (יחד עם איגור נוביקוב) בתחרות בינלאומית "NYC Mayor's Cup", ששוחקה בקווינס, כאשר היא השחקנית היחידה ובעלת מד הכושר הנמוך ביותר מבין המשתתפים. באותה תחרות זכתה קראש בציון הראשון הדרוש לקראת דרגת רב אמן.

בשנת 2003 היא זכתה במקום השלישי בתחרות בניו יורק (ניצח יבגני פרלשטיין, ליאוניד יודסין היה שלישי).

בשנת 2006 קיבלה קראש תואר ראשון ביחסים בינלאומיים מאוניברסיטת ניו יורק.

==באולימפיאדות השחמט ==
קראש ייצגה את ארצות הברית בשש אולימפיאדות שחמט. ב-2004 שיחקה בלוח השני בקבוצה אותה הובילה סוזאן פולגאר לזכייה במדליית כסף. ב-2008 הובילה קראש את קבוצתה לזכייה במדליית ארד.

{| class="wikitable" width="60%" border="1" cellspacing="0" cellpadding="1"
|- bgcolor="#ccfccf" align="center"
! שנה
! לוח
! נבחרת
! מד כושר
! נקודות
! תוצאות
! %
! מקום
! קישור
|-
|| 2002||1 ||ארצות הברית|| 2403 ||9 מ-13||5+ 8= 0-|| 69% || 9 קבוצתי||[http://www.sah-zveza.si/rez/0210/ol2002w/results.htm אתר]
|-
|| 2004||2 ||ארצות הברית|| 2464 ||7.5 מ-12||5+ 5= 2-|| 63% || 2 קבוצתי, 19 אישי||[http://chess-results.com/tnr1882.aspx?art=20&fed=USA&lan=1&turdet=YES&flag=30 אתר]
|-
|| 2006||2 ||ארצות הברית|| 2437 ||8 מ-11||6+ 4= 1-|| 73% || 4 קבוצתי||[http://chess-results.com/tnr3411.aspx?art=20&snr=5&lan=1&flag=30 אתר]
|-
|| 2008||1 ||ארצות הברית|| 2452 ||6.5 מ-10||6+ 1= 3-|| 65% || 3 קבוצתי||[http://chess-results.info/tnr16315.aspx?art=20&fed=USA&lan=1&flag=30 אתר]
|-
|| 2010||1 ||ארצות הברית|| 2490 ||7 מ-11||5+ 4= 2-|| 64% || 5 קבוצתי||[http://chess-results.com/tnr36796.aspx?art=20&fed=USA&lan=1&flag=30 אתר]
|-
|| 2012||2 ||ארצות הברית|| 2467 ||8.5 מ-10||7+ 3= 0-|| 85% || 10 קבוצתי||[http://results.chessolympiadistanbul.com/tnr77682.aspx?art=9&lan=1&flag=30&snr=20 אתר]
|}

==קישורים חיצוניים==

* [http://netanyachess.com/Player/18796/he משחקי קראש בישראל]
* [http://main.uschess.org/content/view/7498/522/ רשימת אלופות ארצות הברית לשחמט נשים]
* [http://main.uschess.org/content/view/152/203 ביוגרפיה של קראש] באתר התאחדות השחמט האמריקאית 

==הערות שוליים==

קטגוריה:רבי-אמנים
קטגוריה:אלופות ארצות הברית לנשים בשחמט
קטגוריה:מהגרות מברית המועצות לארצות הברית
קטגוריה:בוגרות אוניברסיטת ניו יורק
קטגוריה:בוגרי אוניברסיטת ניו יורק
קטגוריה:אמריקאיות שנולדו ב-1983
קטגוריה:אמריקאים שנולדו ב-1983